
SACENSĪBU NOLIKUMS
Sacensību laiks un vieta
Latvijas Skeitborda līgas 2026 otrais posms norisināsies Olaines skeitparkā - Zeiferta iela 10A, Olaine, Olaine pilsēta, Olaines novads, LV-2114, 2026. gada 15. augustā.
11:00 sāksies sacensību dalībnieku reģistrācija.
11:20 sāksies iesācēju grupas iesildīšanās braucieni.
12:00 sacensības atklās skeitborda iesācēju grupa.
Sacensību programma
11:00 dalībnieku reģistrācija (reģistrēties varēs līdz savas grupas brauciena sākumam)
11:00-12:00 iesidīšanās braucieni
12:00-13:00 iesāceju grupas braucieni
13:00-13:30 iesildīšanās meiteņu grupai
13:30-14:15 meiteņu grupas braucieni
14:15-14:45 iesildīšanās amatieru grupai
14:45-16:30 amatieru grupas braucieni
16:30-17:00 Pro-open grupas iesildīšanās
17:00-18:30 Pro-open grupas braucieni
18:45 labako braucēju apbalvošana
Sacensību vadība
Sacensības organizē Latvijas Skeitborda Federācija, sadarbībā ar Olaines Sporta Centru un Rīgas Skeitborda skolu. Sacensības tiesā LSF apstiprināta tiesnešu kolēģija.
Sacensību dalībnieki
LSL'26 otrā posma dalībnieki tiks dalīti ierastajās 4 grupās: iesācēji, amatieri, meitenes un Pro-Open
Iesācēju grupā var piedalīties visi braucēji vecumā līdz 13 gadiem ieskaitot;
Amatieru grupā var piedalīties braucēji vecumā no 14 līdz 17 (ieskaitot) gadiem;
Pro-Open  – var piedalīties jebkurš skeitbordists, kurš uzskata, ka viņa braukšanas prasmes un līmenis ir atbilstošs, lai piedalītos šajā grupā;
Meiteņu grupā – nav vecuma ierobežojuma- visas braucējas startē vienā grupā;
Braucēji drīkst iet “uz augšu” savās vecuma grupās, attiecīgi dalībnieks jaunāks par 14 gadiem drīkst startēt amatieru vai Pro-Open grupā.
Reģistrācija
Dalībnieku reģistrācija LSL'26 otrā posma sacensībām norisināsies pasākuma dienā.
!! Braucējiem papildus ir jāizdrukā arī dalības apliecinājums, kurš jānodod reģistrējoties sacensību dienā. Nepilngadīgajiem dalībniekiem apliecinājumu aizpilda vecāki. Apliecinājums atrodas ŠEIT
Sacensību formāts
Sacensības notiek saskaņā ar ISF (Starptautiskā Skeitborda federācijas) noteikumiem.
Sacensību formāts iesācēju un amatieru grupai: 2  individuālie kvalifikācijas braucieni- katrs 1 min garš. Tiek ņemts vērā labākais rezultāts, pēc  kurā notiek braucēju atlase un braucēju kārtas secības noteikšana finālbraucieniem.
Pēc kvalifikācijas braucieniem finālos tiek 10 labākie braucēji, kas kvalifikācijā uzrādījuši augstāko rezultātu, ja braucēju skaits kādā no grupām nesaniedz 15 dalībniekus, organizatori var mainīt fināla dalībnieku skaitu vai arī atcelt grupas fināla braucienus un sniegumu vērtēt pēc aizvadītajiem kvalifikācijas braucieniem.
Katram dalībniekam ir divi finālbraucieni, ieskaita labāko rezultātu. Fināla brauciena garums ir 1 min.
Skatoties pēc Meiteņu grupas dalībnieču daudzuma, sacensību formāts var tikt mainīts uz “Jam” tipa braucieniem.
Sacensību formāts Amatieru un Pro-open grupai ir best line. Katram dalībniekam ir 3 iespējas uzsākt savu labāko line, jeb triku līniju. Triku līnija tiek tiesāta sākot no trešā piezemētā trika. Braucējam ir iespēja turpināt savu line cik ilgi viņš to vēlās un spēj*. Ja braucējs no trīs mēģinājumiem neuztaisa trīs trikus, viņš paliek bez rezultāta.
*Sacensību vadībai un tiesnešiem ir tiesības nepieciešamības gadījumā apturēt braucēja triku līniju, ja tiek speciāli vilcināts laiks, vai tas traucē sacensību norisei.
Tiesāšanas kritēriji
Sacensību braucienos un arī triku līnijās tiek vērtēta triku izpildes sarežģītība, dažādība, stils, parka izmantošana un ātrums. Sacensības vērtē 2 tiesneši, kuri katru braucienu novērtē 100 baļļu sistēmā, ņemot vērā visus iepriekš minētos kritērijus.
Apbalvošana
Apbalvoti tiek pirmo trīs vietu ieguvēji katrā grupā: Meitenes, Amatieri un Pro-Open. Dalībnieki cīnīsies par balvām no Boards.lv, Olaines Sporta centra un Latvijas Skeitborda federācijas un LSL atbalstītājiem.
Atbildība
Par savu veselības stāvokli un pasākuma laikā gūtajiem savainojumiem atbildību uzņemas katrs, sacensību dalībnieks, to apliecinot ar savu parakstu reģistrācijas ietvaros, kā arī piedaloties pasākumā. Organizatori iesaka lietot visu  aizsarginventāru.
Drošība
Dalībniekiem, kuri jaunāki par 18 gadiem, aizsargķivere jālieto obligāti, vai pie reģistrācijas nepieciešama speciāla vecāku vai pilngadīga aizbildņa atļauja, kas apliecina, ka sacensību dalībnieks var nelietot aizsargķiveri. Pretējā gadījumā braucējs var tikt diskvalificēts no sacensībām.
Dopinga kontrole
Ja sacensību dalībnieks būs alkohola vai narkotisko vielu reibumā, viņš tiks diskvalificēts no sacensībām.
Dopinga kontroli veic Sporta medicīnas valsts aģentūras pilnvarotie dopinga kontrolieri.
Dopinga kontrolei var tikt pakļauts jebkurš sacensību dalībnieks pēc dopinga kontroliera izvēles.
Dopinga kontroles procedūra notiek atbilstoši Pasaules Antidopinga kodeksā noteiktajām prasībām.
Antidopinga noteikumu pārkāpuma gadījumā attiecīgā sporta veida federācija izskata pārkāpuma apstākļus un pieņem lēmumu par sankcijām.

